Publication: Magyar Közlöny
Issue: MK-2002-124 (Year: 2002, Number: 124)
Era: 1990-2004
Section: szóló 1997. évi C. törvény (a továbbiakban: Ve.) 34. §-a
Paragraph Index: 196

102. §-ának (2) bekezdése, továbbá 130. §-a és 146. §-a határozzák meg. A hivatkozott jogszabályi rendelkezések alapján, figyelemmel az Alkotmánybíróság gyakorlatára — egyebek mellett az 51/1991. (X. 19.), az 5/1992. (I. 30.) és a 22/1995. (III. 31.) AB határozatokra — is, az Országos Választási Bizottság megállapítja, hogy a jogorvoslathoz való jog a választási eljárás körében is olyan alkotmányos alapjog, amely ugyan az Alkotmányban meghatározott módon, kifejezett és egyértelmû szabályozással korlátozható, e korlátozás azonban nem érintheti az alapjog lényeges tartalmát. A jogorvoslathoz való jog korlátozása nem terjedhet odáig, hogy megakadályozza az alapjog lényegi rendeltetésének és tartalmának — jogorvoslati kérelem alapján jogorvoslati fórum által a kifogásolt döntés felülvizsgálata, amennyiben pedig szükséges, a döntés hatályon kívül helyezése, megsemmisítése vagy megváltoztatása — érvényre juttatását. Sem a Ve., sem más választási jogszabályok nem tartalmaznak a jogorvoslati jog korlátozására vonatkozó kifejezett rendelkezéseket. Ebbõl következõen a Ve. rendelkezései nem értelmezhetõek, illetve alkalmazhatóak olyan módon, amely korlátozná vagy megakadályozná a választási eljárás keretében hozott döntésekkel szemben alanyi jogként biztosított jogorvoslati jog alapvetõ rendeltetése érvényesülését, illetve érvényesítését. Dr. Ficzere Lajos s. k., az Országos Választási Bizottság elnöke A nemzeti kulturális örökség miniszterének k ö z l e m é n y e

Source: https://magyarkozlony.hu/hivatalos-lapok/e6f3501f8d6e339f5e24aaa407222780a4f5fe8a/dokumentumok/69511baae9280583a10df974de91d85c4fffefd0/letoltes